মিস ইউনিভার্স খেতাব জেতার পর সুস্মিতা চলচ্চিত্রে অভিনয় শুরু করেন। তার প্রথম চলচ্চিত্র "দস্তক" ১৯৯৬ সালে মুক্তি পায়। এতে তিনি শরদ কাপুরের চরিত্রের শিকার চরিত্রে অভিনয় করেন। ১৯৯৭ সালে তিনি তামিল মারপিঠধর্মী চলচ্চিত্র "রাতচাগান"-এ শ্রেষ্ঠাংশে অভিনয় করেন। দুই বছর পর তিনি ডেভিড ধবনের হাস্যরসাত্মক চলচ্চিত্র "বিবি নাম্বার ওয়ান"-এ রূপালী চরিত্রে অভিনয় করেন এবং ফিল্মফেয়ার শ্রেষ্ঠ পার্শ্ব অভিনেত্রী পুরস্কার অর্জন করেন। ছবিটি ১৯৯৯ সালের চতুর্থ সর্বোচ্চ আয়কারী চলচ্চিত্র ছিল। একই বছর তিনি "সির্ফ তুম" ছবিতে অভিনয় করে একই বিভাগে ফিল্মফেয়ার পুরস্কারের মনোনয়ন লাভ করেন। ২০০০ সালে তাকে "ফিজা" চলচ্চিত্রের "মেহবুব মেরে" গানে দেখা যায়।

ফেমিনা মিস ইন্ডিয়া
ব্যক্তিগত জীবন
প্রারম্ভিক জীবন
চলচ্চিত্র কর্মজীবন